Kanne 27.9.2023 – Syndicat de défense et de Promotion des charcuteries corses v. komissio
(asia T-597/23)
Oikeudenkäyntikieli: ranska
Asianosaiset
Kantaja: Syndicat de défense et de Promotion des charcuteries corses AOP ”Salameria de Corsica” (Aleria, Ranska) (edustajat: asianajajat T. Lachacinski ja F. Fajgenbaum)
Vastaaja: Euroopan komissio
Vaatimukset
Kantaja vaatii unionin yleistä tuomioistuinta
toteamaan, että se on toimivaltainen,
ottamaan tutkittavaksi kantajan vaatimuksen, joka koskee nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (”Pancetta de l’Ile de Beauté / Panzetta de l’Ile de Beauté” (SMM), ”Saucisson sec de l’Ile de Beauté / Salciccia de l’Ile de Beauté” (SMM), ”Bulagna de l’Ile de Beauté” (SMM) ja ”Figatelli de l’Ile de Beauté / Figatellu de l’Ile de Beauté” (SMM)) 26.7.2023 annetun komission täytäntöönpanoasetuksen (EU) 2023/15461 kumoamista,
kumoamaan nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (”Pancetta de l’Ile de Beauté / Panzetta de l’Ile de Beauté” (SMM), ”Saucisson sec de l’Ile de Beauté / Salciccia de l’Ile de Beauté” (SMM), ”Bulagna de l’Ile de Beauté” (SMM) ja ”Figatelli de l’Ile de Beauté / Figatellu de l’Ile de Beauté” (SMM)) 26.7.2023 annetun komission täytäntöönpanoasetuksen (EU) 2023/1546,
velvoittamaan komission korvaamaan oikeudenkäyntikulut.
Oikeudelliset perusteet ja pääasialliset perustelut
Kanteensa tueksi kantaja vetoaa kolmeen kanneperusteeseen.
Ensimmäinen kanneperuste, joka perustuu asetuksen 1151/20121 7 artiklan 1 kohdan a alakohdan rikkomiseen. Kantaja väittää, että edellytykset eivät täyty suojattuja maantieteellisiä merkintöjä koskevan neljän rekisteröintihakemuksen osalta, koska nimi ”Île de Beauté” ei vastaa tosiasiallista ja aiempaa käyttöä kaupankäynnissä. Kantajan mukaan Consortium des Charcutiers Corses ei ole esittänyt konkreettisia todisteita käytöstä.
Toinen kanneperuste, joka perustuu asetuksen 1151/2012 7 artiklan 1 kohdan a alakohdan, luettuna yhdessä asetuksen 10 artiklan 1 kohdan c alakohdan ja 13 artiklan 1 kohdan b alakohdan kanssa, rikkomiseen. Kantaja väittää, että nimi ”Île de Beauté” ei ole saatavilla ja että sitä ei voida rekisteröidä suojattuna maantieteellisenä merkintänä.
Kolmas kanneperuste, joka perustuu Euroopan unionin perusoikeuskirjan 20 ja 21 artiklassa vahvistetun yhdenvertaisen kohtelun yleisen periaatteen loukkaamiseen. Kantaja vetoaa siihen, että komissio hylkäsi hakemukset nimien ”Jambon sec de l’Île de Beauté”, ”Lonzo de l’Île de Beauté” ja ”Coppa de l’Île de Beauté” rekisteröimiseksi suojattuina maantieteellisinä merkintöinä korsikalaisten lihajalostetuotteiden osalta, koska ”korsikalaisilla” lihajalostetuotteilla oli kolme aiempaa suojattua alkuperänimitystä, ja se toteaa, että asiassa ei ollut objektiivista syytä kohdella eri tavalla suojattuja maantieteellisiä merkintöjä ”Pancetta de l’Île de Beauté”, ”Saucisson sec de l’Île de Beauté”, ”Bulagna de l’Île de Beauté” ja ”Figatelli de l’Île de Beauté”, joilla viitataan myös lihajalostetuotteisiin, koskevaa neljää hakemusta.
____________
1 (EUVL 2023, L 188, s. 24).
1 Maataloustuotteiden ja elintarvikkeiden laatujärjestelmistä 21.11.2012 annettu Euroopan parlamentin ja neuvoston asetus (EU) N:o 1151/2012 (EUVL 2012, L 343, s. 1).